**Molėtų rajono savivaldybės taryba**

**SPRENDIMAS**

**DĖL SAVIVALDYBĖS TURTO PERDAVIMO MOLĖTŲ RAJONO SAVIVALDYBĖS ADMINISTRACIJAI**

2017 m. lapkričio    d. Nr.

Molėtai

**Projektas**

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu ir 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalimis, Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1. papunkčiu, 20 punktu ir atsižvelgdama į Molėtų progimnazijos 2017 m. lapkričio 10 d. raštą Nr. Sd-157 „Dėl savivaldybės turto pripažinimo nereikalingu Molėtų progimnazijos funkcijoms vykdyti įsakymo kopijos“, Molėtų progimnazijos direktoriaus 2017 m. spalio 30 d. įsakymą Nr. V-77 „Dėl savivaldybės turto pripažinimo nereikalingu Molėtų progimnazijos funkcijoms vykdyti“,

Molėtų rajono savivaldybės taryba n u s p r e n d ž i a:

1. Perduoti biudžetinei įstaigai Molėtų rajono savivaldybės administracijai (kodas 188712799) patikėjimo teise valdyti, naudoti ir disponuoti savivaldybei nuosavybės teise priklausantį ir šiuo metu Molėtų progimnazijos patikėjimo teise valdomą pastatą - bendrabutį (registro Nr. 90/110604, unikalus Nr. 6298-0014-7014, plane pažymėtas 1N3p, bendras plotas – 1503,33 kv. m), esantį Molėtų r. sav., Molėtų m., Kreivoji g. 1. Pastato įsigijimo vertė – 126739,46 Eur, likutinė vertė 2017 m. spalio 30 d. – 61018,68 Eur.

2. Įgalioti Molėtų progimnazijos direktorių Kazimierą Karalių pasirašyti 1 punkte nurodyto turto perdavimo – priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras